
REFERAT DE APROBARE


	Subsemnatul Dincă Florin Ionuț, primar al oraşului Boldeşti-Scăeni, supun spre analiza şi aprobarea Consiliului Local “Proiectul de hotărâre pentru aprobarea Registrului local al spațiilor verzi din orașul Boldești-Scăeni”.
În baza OUG nr. 57/2019, privind Codul administrativ, cu modificările şi completările ulterioare, a Codului Civil, precum şi a OG nr. 43/1997 privind regimul drumurilor, republicată, cu modificările şi completările uletrioare, vă prezint următoarele:
-conform prevederilor art. 1 din Normele de aplicare ale Legii nr. 24/2007 aprobate prin Ordinului (MDLPL) nr. 1549/2008: „autorităţile administraţiei publice locale au obligaţia să ţină evidenţa spaţiilor verzi din intravilanul localităţilor, prin constituirea registrelor locale ale spaţiilor verzi, pe care le actualizează ori de câte ori intervin modificări”
	- prin elaborarea registrelor locale ale spaţiilor verzi din intravilanul localităților se asigură următoarele obiective:
a)protecţia şi conservarea spaţiilor verzi pentru menţinerea biodiversităţii lor;
b)menţinerea şi dezvoltarea funcţiilor de protecţie a spaţiilor verzi privind apele, solul, schimbările climatice, menţinerea peisajelor în scopul ocrotirii sănătăţii populaţiei, protecţiei mediului şi al asigurării calităţii vieţii;
c)regenerarea, extinderea, ameliorarea compoziţiei şi a calităţii spaţiilor verzi;
d)elaborarea şi aplicarea unui complex de măsuri privind aducerea şi menţinerea spaţiilor verzi în starea corespunzătoare funcţiilor lor;
e)identificarea zonelor deficitare şi realizarea de lucrări pentru extinderea suprafeţelor acoperite cu vegetaţie;
f)extinderea suprafeţelor ocupate de spaţii verzi, prin includerea în categoria spaţiilor verzi publice a terenurilor cu potenţial ecologic sau sociocultural.
	Faţă de cele mai sus expuse, propun aprobarea Registrului local al spațiilor verzi din orașul Boldești-Scăeni
În speranţa aprobării, vă mulţumesc anticipat !


                                               PRIMAR,
DINCĂ FLORIN IONUȚ




Consiliului Local al Oraşului Boldeşti-Scăeni
